ᱨᱟᱡᱽᱯᱩᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱨᱟᱡᱽᱯᱩᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: RPJ) ᱫᱚ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱨᱮᱱᱟᱜ ᱯᱟᱴᱤᱭᱟᱞᱟ ᱦᱚᱱᱚᱛ ᱨᱮ ᱨᱟᱡᱽᱯᱩᱨᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱨᱟᱡᱽᱯᱩᱨᱟ ᱫᱚ ᱯᱟᱴᱤᱭᱟᱞᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱯᱩᱨᱟ ᱥᱟᱵᱽᱰᱤᱵᱤᱡᱚᱱ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱠᱚᱧᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱟᱢᱵᱟᱞᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ NSG4 ᱥᱴᱮᱥᱚᱱ ᱞᱮᱠᱟᱛᱮ ᱱᱚᱱ-ᱥᱚᱨᱵᱟᱱ ᱜᱩᱴ ᱨᱮ ᱥᱮᱞᱮᱫ ᱟᱠᱟᱱᱟ ᱾

ᱪᱮᱛᱟᱱ ᱧᱮᱱᱮᱞ
ᱨᱟᱡᱽᱯᱩᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒᱖᱙.᱒᱑ ᱢᱤᱴᱚᱨ (᱘᱘᱓.᱒ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱥᱴᱮᱥᱚᱱ ᱫᱚ ᱰᱚᱵᱚᱞ ᱴᱨᱮᱠ, ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱮᱡᱽ, ᱟᱢᱵᱟᱞᱟ-ᱥᱤᱨᱦᱤᱱᱫᱽ ᱥᱮᱠᱥᱚᱱ ᱟᱢᱵᱟᱞᱟᱼᱟᱴᱴᱟᱨᱤ ᱞᱟᱭᱤᱱ ᱟᱨ ᱥᱤᱝᱜᱮᱞ ᱴᱨᱮᱠ ᱵᱤ.ᱡᱤ. ᱵᱚᱴᱷᱤᱱᱰᱟ-ᱨᱟᱡᱽᱯᱩᱨᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱒᱐᱑᱖ ᱥᱮᱨᱢᱟ ᱫᱷᱟᱹᱨᱤᱡ, ᱢᱤᱫᱴᱟᱹᱝ ᱵᱨᱚᱰ-ᱜᱮᱡᱽ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱪᱟᱞᱟᱜ ᱠᱟᱱᱟ ᱾ ᱨᱟᱡᱽᱯᱩᱨᱟ ᱟᱨ ᱫᱷᱩᱨᱤ ᱛᱟᱞᱟ ᱨᱮ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱨᱮᱱᱟᱜ ᱠᱟᱹᱢᱤ ᱑᱐ ᱥᱮᱯᱴᱮᱢᱵᱚᱨ ᱒᱐᱑᱙ ᱨᱮ ᱯᱩᱨᱟᱹᱣ ᱞᱮᱱᱟ ᱾ ᱵᱚᱛᱷᱤᱱᱰᱟ-ᱨᱟᱡᱽᱯᱩᱨᱟ ᱞᱟᱭᱤᱱ ᱨᱮ ᱵᱚᱛᱷᱤᱸᱰᱟ ᱥᱩᱨ ᱫᱷᱩᱨᱤ ᱥᱴᱮᱥᱚᱱ ᱠᱷᱚᱱ ᱞᱮᱦᱨᱟ ᱢᱩᱦᱚᱵᱚᱛ ᱥᱴᱮᱥᱚᱱ ᱫᱷᱟᱹᱨᱤᱡ ᱖᱘ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱦᱟᱹᱴᱤᱧ ᱨᱮᱞᱣᱮ ᱥᱩᱠᱨᱤᱴᱤ ᱠᱚᱢᱤᱥᱚᱱ (CRS) ᱦᱚᱛᱮᱛᱮ ᱢᱟᱹᱱ ᱦᱟᱛᱟᱣ ᱛᱟᱭᱚᱢ ᱡᱩᱞᱟᱭ ᱒᱐᱒᱐ ᱨᱮ ᱯᱩᱨᱟᱹᱣ ᱞᱮᱱᱟ ᱾

ᱱᱮᱴᱣᱟᱨᱠ
ᱱᱚᱶᱟ ᱫᱚ ᱢᱤᱫ ᱡᱚᱸᱠᱥᱚᱱ ᱫᱷᱟᱯ ᱠᱟᱱᱟ, ᱡᱟᱦᱟᱸ ᱨᱮ  (PTA), ᱫᱷᱩᱨᱤ ᱡᱚᱸᱠᱥᱚᱱ (DUI) ᱟᱨ ᱥᱨᱤ ᱜᱟᱝᱜᱟᱱᱚᱜᱚᱨ (SGNR) ᱪᱟᱸᱜᱟ ᱞᱟᱭᱤᱱ ᱨᱮ ᱟᱨ ᱟᱢᱵᱟᱞᱟ ᱠᱟᱱᱴᱚᱱᱢᱮᱱᱴ (UMB), ᱥᱤᱨᱦᱤᱸᱫᱽ (SIR) ᱟᱨ  (LDH) ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

ᱵᱮᱵᱚᱥᱛᱟ
ᱨᱟᱡᱽᱯᱩᱨᱟ ᱨᱮᱞᱣᱮ ᱥᱴᱮᱥᱚᱱ ᱨᱮ ᱑᱐ ᱜᱚᱴᱟᱝ ᱵᱩᱠᱤᱝ ᱣᱤᱱᱰᱚ ᱟᱨ ᱢᱤᱫᱴᱟᱹᱝ ᱤᱱᱠᱣᱟᱨᱤ ᱚᱯᱷᱤᱥ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱡᱚᱛᱚ ᱞᱟᱹᱠᱛᱤᱭᱟᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱡᱮᱞᱮᱠᱟ ᱧᱩ ᱫᱟᱜ, ᱫᱤᱥᱩᱣᱟᱹ ᱫᱟᱜᱥᱮᱫ, ᱩᱪᱷᱟᱹᱱ ᱚᱲᱟᱜ, ᱯᱞᱮᱴᱯᱷᱚᱨᱢ ᱨᱮ ᱟᱹᱰᱤ ᱜᱟᱱ ᱥᱤᱴᱤᱝ ᱢᱮᱱᱟᱜᱼᱟ ᱾ ᱒᱐᱑᱘ ᱥᱮᱨᱢᱟ ᱨᱮ ᱱᱚᱣᱟ ᱥᱴᱮᱥᱚᱱ ᱨᱮ ᱫᱤᱱᱟᱹᱢ ᱦᱤᱞᱚᱜ ᱕᱔᱔᱕ ᱦᱚᱲ ᱠᱚ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱣᱦᱤᱞᱪᱮᱭᱟᱨ ᱞᱟᱹᱜᱤᱫ ᱜᱚᱲᱚ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱟᱨ ᱵᱟᱨᱭᱟ ᱯᱷᱩᱴ ᱚᱵᱷᱚᱨ ᱵᱨᱤᱡᱽ ᱡᱚᱲᱟᱣ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱟᱢᱵᱟᱞᱟ ᱨᱮᱞᱣᱮ ᱠᱷᱚᱸᱰ
ᱛᱷᱚᱠ:ᱯᱟᱴᱤᱭᱟᱞᱟ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ